དེ་ནི་ཁོང་ཚོ་འགྲོ་འདོད་ཡོད་ནས་ཕྱིན་པ་མ་ཡིན་ལ།གློ་བུར་དུ་ཁོང་ཚོ་བྱམས་སྙིང་རྗེ་ཅན་དུ་གྱུར་བ་མ་རེད།ཁོང་ཚོ་ལ་དགོས་པའི་ཤ་མདངས་ནག་པོའི་མིའི་ས་ཁུལ་གྱི་རང་བྱུང་ཐོན་ཁུངས་རྫོགས་པ་ཡང་མ་ཡིན།དེ་ནི་རང་བཙན་གྱི་བླ་སྲོག་དེ་ཤ་མདངས་ནག་པོའི་མི་རྣམས་ཀྱི་སྙིང་ཁོངས་སུ་རྒྱས་ཏེ།ཁོང་ཚོ་ལ་མུ་མཐུད་དུ་བཤུ་གཞོག་དང༌།གཉའ་གནོན་བྱེད་དུ་བཅུག་ཡོད་པ་མ་རེད།ཡིན་ནའང་མི་སེར་སྤེལ་བའི་དབང་ཤུགས་དེ་ད་དུང་ཡང་ཨ་ཧྥེ་རི་ཁའི་གླིང་ཆེན་ནང་དུ་གནས་ཡོད།དེ་ནི་ལག་རྩེད་སྤོ་ལོ་རྩེད་པའི་སྐབས་སུ་མི་ཞིག་གིས་སྤོ་ལོ་ཕར་གཡུགས་པ་ཡིན་ནའང་དེ་ནི་ཁོང་དང་རུ་ཁག་གཅིག་པའི་མི་ཞིག་གནས་སྟངས་ལེགས་སར་སྡད་ཡོད་པ་དེར་གཡུགས་པ་རེད།སྤེར་མཇེམ་དང༌།ཧྥ་རན་སི།དབྱིན་ཇུའི་སོགས་ཀྱི་མི་སེར་སྤེལ་བའི་དབང་ཤུགས་ཉམས་མ་ཐག་ཁོང་ཚོས་རྒྱལ་ཁབ་གཞན་ཞིག་གནས་སྟངས་ལེགས་སརཡོད་པ་དེ་ཨ་རི་ཡིན་པ་ཤེས་རྟོགས་བྱུང༌།དེ་བས་ཁོང་ཚོས་སྤོ་ལོ་དེ་ཨ་རིའི་ལག་པར་གཡུགས་པ་དང༌།ཨ་རིའི་གཞུང་གིས་སྤོ་ལོ་དེ་ལག་ཏུ་བཟུང་མ་ཐག་སྨྱོན་པ་ལྟར་ཤར་རྒྱུག་ནུབ་རྒྱུག་བྱེད་བཞིན་ཡོད་པ་རེད།དགད་མོ་བགད་པ་དང་ལག་པ་བརྡབས།